KORRALDUS

Suure-Jaani							24. september 2024 nr 592

Aadressi ja sihtotstarbe määramine katastriüksuse jagamisel

Maamõõtja Ivo Maasik esitas Põhja-Sakala Vallavalitsusele Transpordiameti 09.09.2024 avalduse, millega Transpordiamet taotleb Põhja-Sakala vallas Kuiavere külas asuva Kullassepa katastriüksuse (katastritunnus 54501:002:1162) jagamist kaheks reaalosaks (reg 10.09.2024 nr 5-3/3-292). 

Kinnisasja osa on vajalik Raalprojekt OÜ (registrikood 10765904) poolt koostatud projekti nr P21033 „Riigitee nr 49 Imavere–Viljandi–Karksi-Nuia km 27,780-31,362 asuva Jaska–Mudiste lõigu rekonstrueerimise põhiprojekt“ elluviimiseks. Projekt on koostatud vastavalt Transpordiameti projekteerimise talituse juhataja 15.09.2020 korraldusele 1-3/20/172 „Projekteerimistingimuste andmine riigitee 49 Imavere–Viljandi–Karksi-Nuia km 27,788-31,362 asuva Jaska–Mudiste lõigu rekonstrueerimise ehitusprojekti koostamiseks“.
 
Kinnisasja avalikes huvides omandamise seaduse § 4 lg 1 (edaspidi KAHOS) alusel on kinnisasja lubatud omandada riigitee, kohaliku tee, avaliku raudtee taristu ja teenindusrajatise ning avaliku väljaku ehitamiseks. 

Vastavalt KAHOS § 7 lg 1 teavitab menetluse läbiviija kinnisasja omanikku kinnisasja omandamise menetlusest. Transpordiamet on katastriüksuse omanikku riigitee avalikuks kasutamiseks vajaliku kinnisasja osa omandamisest teavitanud vastavalt kinnisasja avalikes huvides omandamise seadusele § 7 lg 1 (edaspidi KAHOS), sh sellest, et tuginedes KAHOS-e § 10 lõikele 4 on Transpordiametil õigus kinnisasja omaniku eest teha kõiki kinnisasja jagamisega seotud toiminguid ja esitada avaldusi.
Transpordiamet andis 20.09.2024 kirjas nr 8-4/24/16207-2 teada, et Põhja-Sakala Vallavalitsuse 17.09.2024 korralduse nr 2-3/574 esimeses lõigus ja punktides 1 ja 2 on eksitud Kullassepa katastriüksuse tunnusega, õige katastriüksuse tunnus on 54501:002:1162 (reg 20.09.2024 nr 5-3/3-294).

Aluseks võttes eeltoodut, maakatastriseaduse § 18 lg 1, § 181 lg 5 ja 9, maakorraldusseaduse § 5 lg 2, ruumiandmete seaduse § 48 lg 2 ja § 54, haldusmenetluse seaduse § 64 lg 1, § 65 lg 2 ja § 70 lg 1 ning Transpordiameti 09.09.2024 taotlust, 

1. Nõustuda Viljandi maakonnas Põhja-Sakala vallas Kuiavere külas asuva Kullassepa
katastriüksuse jagamisega (registriosa number 1519439; katastritunnus 54501:002:1162, pindala 76532,0 m², maatulundusmaa 100%) jagamisega vastavalt korralduse lisas olevale jagamisplaanile.

2. Määrata Kullassepa katastriüksuse (katastritunnus 54501:002:1162) jagamisel moodustatavatele uutele katastriüksustele koha-aadress ja sihtotstarve:
2.1. Viljandi maakond, Põhja-Sakala vald, Kuiavere üla, Kullassepa; sihtotstarve maatulundusmaa 100%;
2.2. Viljandi maakond, Põhja-Sakala vald, Kuiavere küla, 49 Imavere–Viljandi–Karksi-Nuia tee; sihtotstarve transpordimaa 100%.

3. Tunnistada kehtetuks Põhja-Sakala Vallavalitsuse 17.09.2024 korraldus nr 2-3/574 „Aadressi
ja sihtotstarbe määramine katastriüksuse jagamisel“.

4. Korraldus jõustub teatavakstegemisest.

5. Korraldusega mittenõustumisel võib esitada vaide Põhja-Sakala Vallavalitsusele (aadressil pohja-sakala@pohja-sakala.ee või Lembitu pst 42, Suure-Jaani linn, 71502 Põhja-Sakala vald, Viljandi maakond) või kaebuse Tartu Halduskohtule (aadressil trthktartu.menetlus@kohus.ee või Kalevi 1, 51010 Tartu linn) 30 päeva jooksul korraldusest teadasaamisest arvates.

allkirjastatud digitaalselt					allkirjastatud digitaalselt 
Karel Tölp							Veronika Ling
vallavanem							vallasekretär

Saata: Transpordiamet info@transpordiamet.ee, Kobras OÜ ivo@kobras.ee; Maa-amet maaamet@maaamet.ee; maaspetsialist; teedespetsialist